**Henri Cartier-Bresson** (født 22. august 1908 i Chanteloup-en-Brie, død 2. august 2004 i Céreste) var en fransk fotograf og kunstner. Han regnes som en av fotojournalismens pionerer. Sammen med Robert Capa, George Rodger og David Seymour grunnla han fotobyrået Magnum.

Cartier-Bresson var kjent for sitt øye for gode geometriske komposisjoner. Dette, og hans egenskap til å ta et bilde på *det avgjørende øyeblikket*, gjorde han verdensberømt.

Liv og virke
------------

### Bakgrunn

Cartier-Bresson, det eldste av fem søsken, vokste opp som sønn av en velstående tekstfabrikant i Normandie og i Paris. Der gikk han på Lycée Condorcet, uten å ta slutteksamen. Som tenåring ble han imponert av fotografiene til Martin Munkácsi, og etter å ha studert kunst hos André Lhote i Paris (1927-1928) og engelsk litteratur og malerkunst i Cambridge (1929), vendte han interessen mot fotografi.

### Fotograf

I 1931 reiste han til Vest-Afrika, der han ble meget interessert i jagd. Der tok han også noen bilder med et Brownie-kamera, men han startet sin fotografkarriere for alvor i 1932 da han kjøpte et 35-mm Leica-kamera. Han brukte for det meste et 50 mm objektiv, men noen ganger også et 90mm-objektiv. Han brukte ikke stativ, blits, lyskaster. Med dette utstyret fanget han motiver fra den spanske borgerkrig, andre verdenskrig, India, Kina og så videre.

Et av hans mest kjente fotografier er et bilde han tok i 1932 på baksiden av en jernbanestasjon i Paris. Bakken der var dekket av vann og akkurat idet han tok bildet hoppet en mann fra en stige som lå i vannet. Det helt spesielle med dette bildet var at i bakgrunnen kan man se en plakat som viser en figur som har den samme posituren som mannen som hopper fra stigen. På plakaten kan man også se navnet «Railowsky». Navnet blir et ordspill på jernbanestasjonen i bakgrunnen og stigen i vannet som ligner en jernbaneskinne.

Ved utbruddet av andre verdenskrig gjorde han en kort tid tjeneste i den franske hæren. Under slaget om Frankrike ble han tatt til fange av tyskerne. Et fluktforsøk mislyktes, men ved andre fosøk kom han seg fri og var aktiv i motstandsbevegelsen inntil krigens slutt.

Det var ikke alltid det var historiske begivenheter som Cartier-Bresson hadde interesse av å fange. Under en kroningsseremoni i Storbritannia var han ikke interessert i selve kroningen, men heller av menneskene som så på.

Mot slutten av livet sitt fotograferte Cartier-Bresson nesten ikke, og fokuserte på tegning istedenfor.

I 2003 ble det startet en stiftelse og en fotografi-pris i hans navn.

Han døde i Céreste i Frankrike 2. august 2004, mindre enn tre uker før han ville fylt 96 år.

Referanser
----------

1. ↑   Gemeinsame Normdatei, besøkt 26. april 2014[Hentet fra Wikidata]
2. ↑   RKDartists, «Henri Cartier-Bresson», RKD kunstner-ID 105526[Hentet fra Wikidata]
3. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
4. 1 2 3 4   fichier des personnes décédées, deces.matchid.io, besøkt 24. september 2021[Hentet fra Wikidata]
5. ↑   Cartier-Bresson, Henri, «Henri Cartier-Bresson»[Hentet fra Wikidata]
6. ↑   Archive of Fine Arts, cs.isabart.org, abART person-ID 7332, besøkt 1. april 2021[Hentet fra Wikidata]
7. ↑   Museum of Modern Arts online samling, MoMA kunstner-ID 1000, besøkt 4. desember 2019[Hentet fra Wikidata]
8. ↑   www.hasselbladfoundation.org, besøkt 19. mars 2022[Hentet fra Wikidata]
9. ↑   www.lucies.org, besøkt 30. november 2020[Hentet fra Wikidata]
10. 1 2  Kimmelman, Michael. «Henri Cartier-Bresson, Artist Who Used Lens, Dies at 95» **(engelsk)**. Besøkt 28. november 2018.
11. 1 2  Andrew Robinson (5. august 2004). «Obituary: Henri Cartier-Bresson». *the Guardian* **(engelsk)**. Besøkt 28. november 2018.

Eksterne lenker
---------------

* (en) Offisielt nettsted Rediger på Wikidata

* (en) Henri Cartier-Bresson – kategori av bilder, video eller lyd på Commons Rediger på Wikidata
* (en) Henri Cartier-Bresson på Internet Movie Database Rediger på Wikidata

* (sv) Henri Cartier-Bresson i Svensk Filmdatabas Rediger på Wikidata

* (fr) Henri Cartier-Bresson på Allociné Rediger på Wikidata

* (en) Henri Cartier-Bresson på AllMovie Rediger på Wikidata

* (en) Henri Cartier-Bresson hos The Movie Database Rediger på Wikidata
* (en) Henri Cartier-Bresson Society
* (en) The Decisive Moment – Cartier-Bressons mest sentrale verk. Arkivert 18. mars 2007 hos Wayback Machine.

  

Portal: Kunst

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NDL **·** NKC **·** ICCU **·** BNE **·** CiNii
 |